VENDIM

Nr. 102, datë 11.2.2026
PËR DISA NDRYSHIME DHE SHTESA NË VENDIMIN NR. 324, DATË 31.5.2023, TË KËSHILLIT TË MINISTRAVE, “PËR PËRCAKTIMIN E PAGAVE TË PUNONJËSVE TË PERSONELIT SHQIPTAR TË MISIONEVE DIPLOMATIKE TË REPUBLIKËS SË SHQIPËRISË NË SHTETET E HUAJA, NË PËRFAQËSITË USHTARAKE TË REPUBLIKËS SË SHQIPËRISË PRANË NATO-s, NË ORGANIZATAT NDËRKOMBËTARE DHE NË SHTABET USHTARAKE NDËRKOMBËTARE, SI DHE TË PUNONJËSVE TË TJERË SHQIPTARË PËR KOHËN QË SHËRBEJNË SI NËPUNËS NDËRLIDHËS, SI OFICERË KONTAKTI, SI PËRFAQËSUES TË MINISTRISË PËRGJEGJËSE PËR BUJQËSINË DHE SI PROKUROR NDËRLIDHËS PRANË EUROJUST NË HAGË, HOLANDË”
Në mbështetje të nenit 100 të Kushtetutës, të shkronjave “a” dhe “b”, të pikës 2, të nenit 8, të ligjit nr. 35/2023, “Për kompetencat për caktimin e pagave, trajtimeve të tjera financiare dhe përfitimeve të të punësuarve në institucionet e administratës publike, si dhe të pagës bazë minimale në shkallë vendi”, dhe të neneve 31, pika 2, e 53, pikat 1 e 3, të ligjit nr. 23/2015, “Për shërbimin e jashtëm të Republikës së Shqipërisë”, me propozimin e ministrit të Shtetit për Administratën Publike dhe Antikorrupsionin, Këshilli i Ministrave

VENDOSI:

1. Në vendimin nr. 324, datë 31.5.2023, të Këshillit të Ministrave, “Për përcaktimin e pagave të punonjësve të personelit shqiptar të misioneve diplomatike të Republikës së Shqipërisë në shtetet e huaja, në përfaqësitë ushtarake të Republikës së Shqipërisë pranë NATO-s, në organizatat ndërkombëtare dhe në shtabet ushtarake ndërkombëtare, si dhe të punonjësve të tjerë shqiptarë për kohën që shërbejnë si nëpunës ndërlidhës, si oficerë kontakti, si përfaqësues të ministrisë përgjegjëse për bujqësinë dhe si prokuror ndërlidhës pranë EUROJUST në Hagë, Holandë”, bëhen ndryshimet dhe shtesat e mëposhtme: 

a) Titulli i vendimit ndryshohet, si më poshtë vijon: 

“Për përcaktimin e pagave të punonjësve të personelit shqiptar të misioneve diplomatike të Republikës së Shqipërisë në shtetet e huaja, në përfaqësitë ushtarake të Republikës së Shqipërisë pranë NATO-s, në organizatat ndërkombëtare dhe në shtabet ushtarake ndërkombëtare, si dhe të punonjësve të tjerë shqiptarë, përfaqësues të ministrive përgjegjëse për fusha të ndryshme, për kohën që shërbejnë si nëpunës ndërlidhës, si oficerë kontakti, si nëpunës të sekonduar, si prokuror ndërlidhës pranë EUROJUST-it në Hagë, Holandë, dhe si oficer ndërlidhës i Byrosë Kombëtare të Hetimit pranë EUROPOL-it apo SELEC-it.”.
b) Në shkronjën “dh”, të pikës 1, pas fjalëve “... pranë qendrës SECI ...” shtohen “... si dhe punonjësit e Agjencisë së Inteligjencës Financiare, për kohën që shërbejnë si “nëpunës të sekonduar”, në pozicionin “menaxher projekti”, në Divizionin e Moneyval-it dhe rikuperimin e aseteve kriminale, në sekretariatin e Komitetit Moneyval, në Strasburg ...”;
c) Pas shkronjës “e”, të pikës 1, shtohet shkronja “ë”, me këtë përmbajtje: 

“ë) Hetues i Byrosë Kombëtare të Hetimit, që caktohet si oficer ndërlidhës pranë EUROPOL-it apo SELEC-it.”.

ç) Pika 5 shfuqizohet;
d) Pas pikës 12 shtohet pika 12/1, me këtë përmbajtje:

“12/1. Paga bruto mujore e punonjësve, të përcaktuar në shkronjën “ë”, të pikës 1, të këtij vendimi, është e barabartë me pagën mujore bruto të pozicionit që hetuesi ka mbajtur në momentin e emërimit si “oficer ndërlidhës i Byrosë Kombëtare të Hetimit pranë EUROPOL-it apo SELEC-it.”.
dh) 
Pas pikës 13 shtohet pika 13/1, me këtë përmbajtje: 

“13/1. Përveç pagës bruto mujore, të përcaktuar në pikën 12/1, të këtij vendimi, hetuesit e Byrosë Kombëtare të Hetimit, që caktohen si oficer ndërlidhës pranë EUROPOL-it, apo SELEC-it, përfitojnë edhe kompensimin për koston e jetesës, në masën:

a) 280 (dyqind e tetëdhjetë) euro në muaj, kur është caktuar pranë EUROPOL-it;

b) 180 (njëqind e tetëdhjetë) euro në muaj, kur është caktuar pranë SELEC-it.”. 
e) Pika 14 ndryshohet, si më poshtë vijon: 

“14. Trajtimi me pagë dhe kompensim për koston e jetesës, sipas këtij vendimi, për punonjësit e përcaktuar në shkronjat “e” dhe “ë”, të pikës 1, të këtij vendimi, fillon nga data e fillimit të detyrës, përkatësisht pranë EUROJUST-it, EUROPOL-it apo SELEC-it.”. 
ë) Pika 17 shfuqizohet; 

f) Lidhjet nr. 1, nr. 2, nr. 3, nr. 4, nr. 5 dhe nr. 7 zëvendësohen me lidhjet me të njëjtët numra dhe tituj, që i bashkëlidhen këtij vendimi dhe janë pjesë përbërëse të tij.

2. Vlerat e elementeve të pagave, të përcaktuara në lidhjet nr. 1, nr. 2, nr. 3, nr. 4 dhe nr. 5, të këtij vendimi, janë rezultat i indeksimit në masën 2.5%. 
3. Efektet financiare, që rrjedhin nga zbatimi i këtij vendimi:

a) Për parashikimet në shkronjat “b”, “c”, “d”, “dh” dhe “e”, të këtij vendimi, fillojnë nga momenti i emërimit të punonjësve në detyrë dhe përballohen nga fondet e miratuara për Byronë Kombëtare të Hetimit, si dhe nga fondet e Agjencisë së Inteligjencës Financiare;
b) Për parashikimin në shkronjat “ç” dhe “f”, të këtij vendimi, shtrihen nga data 1 janar 2026 dhe përballohen nga buxheti i institucioneve përkatëse, të miratuara në ligjin nr. 87/2025, “Për buxhetin e vitit 2026”. 
4. Ngarkohen institucionet, pjesë e fushës së veprimit të këtij vendimi, për zbatimin e tij. 

Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama
Lidhja nr. 1

Paga bazë për gradë/funksion e punonjësve të përcaktuar në shkronjën “a”, të pikës 1, të këtij vendimi

	Pozicioni/grada
	Paga bazë për gradë/funksion

(në euro)
	Paga bazë për gradë/funksion

(në dollar USD)

	Ambasador
	3 618
	4 408

	Konsull i përgjithshëm
	2 798
	3 372

	Ministër fuqiplotë
Ministër këshilltar
	2 235
	2 696

	Këshilltar
	1 866
	2 368

	Sekretar i parë
Konsull
	1 579
	1 886

	Sekretar i dytë
Zëvendëskonsull
	1 220
	1 538

	Sekretar i tretë
Agjent konsull
	1 102
	1 343

	Atashe
	984
	1 210


Lidhja nr. 2 

Paga bruto mujore e punonjësve të përcaktuar në shkronjën “b”, të pikës 1, të këtij vendimi (në rastin kur janë të punësuar me kohë të plotë)

	Pozicioni
	Paga bruto mujore (në euro) 

	
	Grupi 1
	Grupi 2
	Grupi 3
	Grupi 4
	Grupi 5

	Sekretar teknik Financier
Specialist
	1 363
	1 302
	1 240
	1 199
	1 117

	
	Paga bruto mujore (në dollar USD) 

	
	1 527
	1 466
	1 415
	1 374
	1 302

	

	Shofer
	Paga bruto mujore (në euro) 

	
	1 302
	1 230
	1 169
	1 128
	1 046

	
	Paga bruto mujore (në dollar USD)

	
	1 466
	1 394
	1 333
	1 312
	1 220

	

	Kafaz
	Paga bruto mujore (në euro)

	
	1 076
	1 025
	974
	923
	861

	
	Paga bruto mujore (në dollar USD)

	
	1 189
	1 138
	1 087
	1 046
	964


Lidhja nr. 3 

Kufijtë e pagës bruto mujore të punonjësve të përcaktuar në shkronjën “b”, të pikës 1, të këtij vendimi (në rastin kur janë të punësuar me kohë të pjesshme)
	Pozicioni
	Paga bruto mujore 

	
	Kufiri minimal
	Kufiri maksimal

	Sekretar teknik

Financier

Specialist
	Në euro

	
	492
	769

	
	Në dollar USD

	
	543
	841

	Punonjës pastrimi
	Në euro

	
	390
	513

	
	Në dollar USD

	
	410
	564


Lidhja nr. 4

Paga bazë për gradë e punonjësve të përcaktuar në shkronjën “c”, të pikës 1, të këtij vendimi 

	Grada
	Paga bazë

(në euro)
	Paga bazë

(në dollar USD)

	Gj. lejtnant
	3 383
	4 090

	Gj. major
	3 316
	3 946

	Gj. brigade
	3 101
	3 716

	Kolonel
	2 542
	3 116

	Nënkolonel
	2 424
	2 906

	Major
	2 009
	2 399

	Kapiten
	1 866
	2 368

	Toger
	1 758
	2 153

	Nëntoger
	1 630
	2 024

	K/kapter
	1 758
	2 153

	Kapter
	1 579
	1 907

	Rreshter
	1 348
	1 579

	Tetar
	1 102
	1 338

	Nëntetar
	984
	1 210


Lidhja nr. 5

Paga bazë mujore e punonjësve të përcaktuar në shkronjat “ç”, “d” dhe “dh”, të pikës 1, të këtij vendimi

	Emërtimi
	Paga bazë mujore e pozicionit(në euro)
	Paga bazë mujore e pozicionit (në dollar USD)

	Oficer kontakti

Përfaqësues të sekretariatit të ministrisë përgjegjëse për bujqësinë dhe zhvillimin rural
	1 866
	2 368

	Nëpunës ndërlidhës
	1 866
	

	“Menaxher projekti” në Divizionin e Moneyval dhe Rikuperimin e Aseteve Kriminale, në Sekretariatin e Komitetit Moneyval, në Strasburg
	1 579
	


Lidhja nr. 7

Grupimi i vendeve për efekt të përfitimit të shtesës për koston e jetesës për punonjësit e përcaktuar në shkronjën “c”, të pikës 1, të këtij vendimi

	Grupi 1
	Grupi 2
	Grupi 3
	Grupi 4
	Grupi 5

	1. Londër

2. Gjenevë

3. Moskë

4. Stamboll

5. Milano

6. Nortfolk – Virginia

7. New York

8. Abu Dhabi


	1. Vjenë

2. Uashington

3. Paris

4. Romë

5. Berlin

6. Madrid

7. Napoli

8. Oberamergau

9. Brunsum

10. Florida SHBA

11. Wiesbaden

12. Ramstein

13. Lile

14. Talin

15. Ferrara (Bolonjë)

16. Udine

17. Northwood, Angli

18. Poggio Renaticio, Itali

19. Torrejon, Spanjë

20. Ulm, Gjermani

21. Solbaite Olona, Itali

22. Firence
	1. Bruksel

2. NATO
3. Athinë

4. Ankara

5. Hagë

6. Stokholm

7. Varshavë

8. Budapest

9. Mons

10. Selanik

11. Kiev

12. Szezzececin, Poloni

13. Bydgoszcz, Poloni

14. Tel Aviv
	1. Zagreb

2. Izmir
	1. Shkup

2. Bukuresht

3. Sofje

4. Kumanovë

5. Sarajevë

6. Prishtinë

7. Podgoricë




